אפפונו מים
אֲפָפוּנוּ מַיִם עַד נֶפֶשׁ, בָּאנוּ בְּעִמְקֵי מְצוּלָה.

גַּלֵּי יָם עָבְרוּ עָלֵינוּ, דִּכְיַת תְּהוֹם כִּסָתְנוּ.

הוֹדֵנוּ נֶהֱפַךְ לְמַשְׁחִית, וְעוֹד לֹא עָצַרְנוּ כֹּחַ.

זַעַם וְעֶבְרָה הַעֲבֵר מִמֶּנּוּ, חֵמָה שַׁכֵּךְ מֵעָלֵינוּ. [נוסח אחר: זֻלְעַפְנוּ עַל חַטֹּאתֵינוּ, חֻלְחַלְנוּ עַל רֹב פְּשָׁעֵינוּ.]

טִכַּסְנוּ עֵצָה מָה לַעֲשׂוֹת, יוֹעֵץ בְּקִרְבֵּנוּ אָיִן.

כִּוַּנְנוּ בְּלֵב מַחֲשָׁבוֹת, לְמֵרָחוֹק שְׂאֵת דֵּעָה.

מַסּוֹרֶת בְּיָדֵינוּ מֵאֲבוֹתֵינוּ, נְאָקָה תְּשׁוּבָה וּצְדָקָה.

סוֹתְרוֹת רֹעַ גְּזֵרָה, עוֹד מֵעַנּוֹת עַם.

פַּצְנוּ בְּהַסְכָּמָה אַחַת, צוֹם שֵׁנִי וַחֲמִישִׁי וְשֵׁנִי.

קָדוֹשׁ אוּלַי יַשְׁקִיף, רַחֲמָיו לְקַדֵּם לְרוֹגֶז.

שַׁדַּי עָשִׂינוּ אֶת שֶׁלָּנוּ, תַּקִּיף עֲשֵׂה אֶת שֶׁלָּךְ.

אַל תֵּשֵׁב עִמָּנוּ בַּדִּין, מִדֶּבֶר וּמֵחֶרֶב [וּמֵרָעָב] מַלְּטֵנוּ.

תִּיקַר נַפְשֵׁנוּ בְּעֵינֶיךָ, יָהּ מְחַל לַעֲוֹנֹתֵינוּ. [נוסח אחר: סְלַח לָנוּ. מְחַל לָנוּ. כַּפֵּר לָנוּ.] כְּיוֹם רִדְתְּךָ בֶּעָנָן:

הערות שוליים 

חתימה
שירים מהמאה ה-9
פיוטי סליחות